વિધિ- સુખાસનમાં મેરુદંડ સીધા રાખીને બેસી જાઓ. સહજ ગતિએ શ્વાસ લેતા રહો. હવે નાકના જમણા છિદ્રને અંગૂઠાથી બંધ કરીને શ્વાસ અંદરની તરફ ખેંચતા રહી સમગ્ર ક્રિયા કરો. હવે શ્વાસને વધુમાં વધુ સમય સુધી અંદર રોકી રાખીને કુમ્ભક કરો અને પછી અંગૂઠા વડે ડાબા નસકોરાને બંધ કરીને શ્વાસને બંને છિદ્રોથી ધીરેધીરે રેચક કરી દો. આ જ રીતે અદલા-બદલી કરીને અભ્યાસ કરો. પહેલા દિવસે પાંચ વખત કરો અને દરરોજ એક વધારતા જાઓ. ક્રિયા દરમિયાન મનમાં સારા વિચારો લાવો. એ કલ્પના કરો કે પૂરકની સાથે રેકીની પવિત્ર પ્રાકૃતિક શક્તિ તમારામાં સમાઈ રહી છે અને રેચકની સાથે તમારા સમસ્ત શારીરિક તથા માનસિક વિકાર બહાર નીકળી રહ્યા છે. આ અભ્યાસ દરમિયાન તમારું ધ્યાન હૃદય ચક્ર કે અનાહત ચક્ર પર કેન્દ્રિત કરો.